Situada en un cul de montanyas graniticas, a Cllarabida ye una excursión tipica en verano dende o refuchio d'Estós, asequible ta personas d'un libel fisico meyo. Se tracta d'una puyada de 1.193 metros de desnivel, mantenida y sin descansos, que parte dende as instalacions d'o refuchio, contina en a dirección noreste dentrando en o barranco de Chíes, ta continar por a marguin ezquierda d'o Forau d'O y plegar enta l'ibón de Gias, a dos horas d'o refuchio. Cal plegar a o collau a 2.900 metros ta dimpués por un paso de piedras marcau con fitas ganar altaria plegando a la cima en nomás una quartalada d'hora, habendo dende a tuca una anvista impresionant.